open-index/open-wikipedia-markdown huggingface dataset:
Tan Zhongyi

**Tan Zhongyi** (født 1991) er en kinesisk sjakkspiller og stormester. Hun er en tidligere kvinnelig verdensmester og vant 2017-utgaven av verdensmesterskapet i Iran hvor hun beseiret Anna Muzychuk i finalen. Tan er også en tidligere kvinnelig verdensmester i hurtigsjakk. Hun er tre ganger regjerende kinesisk mester for kvinner, og er fire ganger nasjonal mester sammenlagt med seiere i 2015, 2020, 2021 og 2022.

## Karriere
Tan ble født i Chongqing. I 1997 begynte hun å lære å spille sjakk. Hun vant Junior-VM for jenter under 10 år to ganger, i 2000 og 2001, begge arrangert i Oropesa del Mar i Spania. I 2002 vant hun Junior-VM for jenter under 12 år i Heraklion.

I 2008 ved verdensmesterskapet i sjakk for kvinner ble hun slått ut i andre runde av Pia Cramling med endt poengsum på ½-1½.

I 2011 vant hun sjakkturneringen for kvinner ved Sommeruniversiaden 2011 i Shenzhen og bidro til at Kina vant gullmedalje i lagspill. 

i 2012 vant Tan verdensmesterskapet i universitets-sjakk for kvinner i Guimarães. 

I 2013 vant hun den tredje sjakkturneringen for kinesiske kvinnelige mestre i Wuxi med en poengsum på 6,5/9 poeng, 1,5 foran andreplass Valentina Gunina og Huang Qian. 

I 2014 vant Tan det asiatiske hurtigsjakkmesterskapet for kvinner i Sharjah.

I mai 2015 vant hun det kinesiske sjakkmesterskapet for kvinner i Xinghua. Den påfølgende måneden vant Tan den femte sjakkturneringen for kinesiske kvinnelige mestre med 7/9 poeng, et helt poeng foran Lei Tingjie som havnet på andreplass. I august 2015 vant hun hurtigsjakkturneringen for asiatiske kvinner i Al Ain. 1. desember 2015 vant Tan den førte kinesiske «sjakkdronning turneringen», en knockout-turnering som ble holdt i Taizhou i Zhejiang, etter å ha beseiret Ju Wenjun i finalen i et armageddon-spill.

I 2016 vant hun kvinnenes gullmedalje ved brett 4 under sjakk-OL 2016.

Hun spilte seg til finalen i verdensmesterskapet i sjakk for kvinner i 2017 mot stormesteren Anna Muzychuk. De avsluttet de klassiske partiene 2-2 med én seier hver, og avgjorde kampen med tie-break i hurtigsjakk. Tan vant tie-breaket med to partier ved å spille uavgjort i det første partiet med svart og deretter vinne det andre partiet med hvitt, og ble dermed verdensmester for kvinner. Dette ga henne også tittelen stormester.

Hun mistet verdensmestertittelen for kvinner til Ju Wenjun i verdensmesterskapet i sjakk for kvinner i 2018.

I 2020 vant hun kvinnenes topppris på Gibraltar Masters.

I 2021 oppnådde Tan tredjeplass i verdensmesterskapet i sjakk for kvinner etter å ha vunnet mot Anna Muzychuk med en poengsum på 2½-1½.

I 2022 vant Tan verdensmesterskapet i hurtigsjakk for kvinner i Almaty, Kasakhstan, etter å ha beseiret Dinara Saduakassova i tiebreak.

## China Chess League
Tan Zhongyi spiller for China Mobile sin sjakklubb i China Chess League.

## Privatliv
Hun ble uteksaminert fra juss-skolen ved Shanghai University of Finance and Economics i 2009.

## Fotnoter

## Referanser


## Eksterne lenker
*
Beth Coats

**Beth Coats** (født 1966) er en amerikansk tidligere skiskytter og syklist.

Hun representerte USA under Vinter-OL 1992 og Vinter-OL 1994. 

Coats deltok foruten to Vinter-OL i sju VM i skiskyting. Hun deltok også profesjonelt i mountainbikekonkurranser.

Coats ble seinere alvorlig skadet i en klatreulykke.

## Referanser


## Eksterne lenker
*
Scarless Bullet

***Scarless Bullet*** (originaltittel: *Dan dao wu hen*) er en kinesisk dramafilm fra 1994 regissert av Ning Haiqiang. Filmen følger karrieren til en hengiven soldat ved en kinesisk artilleri-enhet. Hovedrollen spilles av Wang Yuzhang.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Kongepokalvinnere i bordtennis

**Kongepokalvinnere i bordtennis** får Hans Majestet Kongens Pokal, som blir delt ut av Norges Bordtennisforbund hvert år i forbindelse med Norgesmesterskapet i bordtennis. 
Kongepokalen ble første gang delt ut i 1950.

Hvert særforbund i Norges idrettsforbund får normalt tildelt to kongepokaler hvert år, som settes opp til hhv. beste mann og beste kvinne i 
norgesmesterskapet. 
Norgesmesterskapet i bordtennis har blitt arrangert siden 1946. Kongepokalen for menn har blitt utdelt siden 1950.

Siden 1979 har det blitt utdelt to kongepokaler hvert år, en til hvert kjønn. Det er alltid norgesmesteren i single som vinner kongepokalen.

Kongepokalen for kvinner har blitt utdelt til vinneren i single for kvinner hvert år siden 1979, bortsett fra i 1998 og 2004, da det ikke var nok deltagere til å dele ut kongepokal.
Det må være minst 15 deltagere som kjemper om kongepokalen for at den kan deles ut.

## Kongepokalvinnere for menn

## Kongepokalvinnere for kvinner

## Referanser




## Kilder
* Tom A. Schanke (2012): *Norsk Idrettsleksikon – Toppidrett i 150 år*, Bind 4, s. 45. Tom A. Schankes Forlag. ISBN 978-82-303-2060-0.
Laura Tavares

**Laura Tavares** (født 1965) er en amerikansk tidligere skiskytter.

Hun representerte USA under Vinter-OL 1994 i to øvelser.

## Referanser


## Eksterne lenker
*
Erich Wilbrecht

**Erich Wilbrecht** (født 1961) er en amerikansk tidligere skiskytter.

Han representerte USA under Vinter-OL 1992 der han deltok i sprintdistansen.

## Referanser


## Eksterne lenker
*
Nancy Bell-Johnstone

**Nancy Rebecca Bell-Johnstone** (født 1959) er en amerikansk tidligere skiskytter.

Hun representerte USA under Vinter-OL 1992 og deltok i tre øvelser. 

## Referanser


## Eksterne lenker
*
Historikk for prosti og prestegjeld

**Historikk for prosti og prestegjeld** er en oversikt og historikk for prostier og prestegjeld fra middelalderen til moderne tid.

## [[Borg bispedømme]]

### [[Smaalenenes amt]]

### [[Akershus amt]]

## [[Oslo bispedømme]]

### [[Kristiania amt]]

Aker herred og prestegjeld tilhørte Akershus amt og senere Akershus fylke inntil det inngikk i Oslo fra 1. januar 1948.

### [[Akershus amt]]

## [[Hamar bispedømme]]

### [[Hedemarkens amt]]

### [[Kristians amt]]

## [[Tunsberg bispedømme]]

### [[Buskerud amt]]

### [[Jarlsberg og Larviks amt]]

## [[Agder og Telemark bispedømme]]
Stavanger bispedømme var en av De fem historiske bispesetene i Norge, med bispesete i Stavanger, utskilt fra Bjørgvin 1125.

På grunn av den lange reiseveien for bispevisitas fra bispesetet i Stavanger til Hallingdal og Valdres prosti, ble dette prostiet ved kgl.res. av 10. april 1631 *permutert*, dvs. "ombyttet" med Øvre Telemark prosti som tilhørte Oslo stift. Gjeldende fra 20. april s.å, ble følgelig Hallingdal og Valdres lagt til Oslo, mens Øvre Telemark ble overført til Stavanger stift.

Ved kongelig rescript av 6. mai 1682 ble det bestemt at Christianssand skulle bli stiftstad i både verdslig og geistlig henseende:

Ved "Lov om Deling af Christiania Stift" av 22. juli 1863 ble Nedre Telemark og Bamble prosti, og tilsvarende fogderi, overført til Christianssands Stift, gjeldende fra 1. januar 1865.

### [[Bratsberg amt]]

### [[Nedenes amt]]

### [[Lister og Mandals amt]]

1Christiansand bispedømme ble opprettet 1. januar 1682, ved flyttingen av bispesetet fra Stavanger til Christiansand.

## [[Stavanger bispedømme]]

### [[Stavanger amt]]

1Stavanger bispedømme ble gjenopprettet 1. januar 1925, ved delingen av Agder bispedømme.

## [[Bjørgvin bispedømme]]

### [[Bergen amt]]

### [[Søndre Bergenhus amt]]

### [[Nordre Bergenhus amt]]

## [[Møre bispedømme]]

### [[Romsdals amt]]

## [[Nidaros bispedømme]]

### [[Søndre Trondhjems amt]]

### [[Nordre Trondhjems amt]]

## [[Sør-Hålogaland bispedømme]]

### [[Nordlandenes amt]]

## [[Nord-Hålogaland bispedømme]]

### [[Tromsø amt]]

### [[Finmarkens amt]]

## Forklaring
Årstallene angir når prostiet eller prestegjeldet ble etablert, evt. også når det opphørte, mens ‡ markerer at prostiet eller prestegjeldet har sin opprinnelse fra katolsk tid. Prestegjeld i **fet skrift** angir at det også var eller er prostesete.

### Formannskapslovene

Formannskapslovene innførte lokalt selvstyre i landets byer og prestegjeld, samt enkelte kirkesogn. I raden **1838** er alle kommunene som ble etablert i 1838 oppført, med bakgrunn for at det ble eget formannskapsdistrikt. Kommuner markert med ★ angir at det var eget prestegjeld, ☆ eget kirkesogn, ◆ kjøpstad og ◇ ladested i 1838.

## Se også

* Formannskapslovene

## Referanser
Hebekk

**Hebekk** er et delområde i Ski i Nordre Follo kommune i Akershus, som ligger ca. 1 km nordvest for Ski sentrum og like ved grensa mot Ås. På Hebekk ligger boliger, Hebekk skole og Hebekkskogen. Hebekk er inndelt i syv grunnkretser. 

## Historie
Hebæk var opprinnelig en vikingbosetning som ble opprettholdt gjennom senmiddelalderen, og har gitt navn til området Hebekk. . Dette ga navnet til Hebekk gård, hvor Hebekk skole i moderne tid ble bygget på jordene rett sørøst for gårdstunet. Skolen var det første bygget som ble bygget på jordene.

I dag består Hebekk av boliger og næring, med et utvalg butikker, restauranter, bank, postkontor, legesenter og kulturtilbud.

## Etymologi
Navnet Hebekk har blitt skrevet på mange ulike måter gjennom tidene: ca 1400: Hebbek, 1557: Hebech, 1578: Hebeck, 1723: Heebech, 1747: Hebekk. Nå skrives stedsnavnet Hebekk, og gården Hebæk.

## Referanser
Finstad (Ski)

**Finstad** er et delområde i Ski i Nordre Follo kommune i Akershus, som ligger ca. 1 km nordvest for Ski sentrum. På Finstad ligger boliger, Finstad skole, Finstadhallen og Finstadskogen. Finstad er inndelt i åtte grunnkretser. 

## Historie
Få Finstad lå tidligere Ski magasinleir, utgjort av tre separate bygningmiljøer; Monsrud leir, Nordre leir og Magasinleiren. Grunnen ble kjøpt fra Finstad Gård. Leiren ble disponert av Heimevernet frem til salget i 2006.

I dag består Finstad hovedsakelig av villaer, rekkehus og blokkbebyggelse, men har også et utvalg butikker, restauranter, bank, postkontor, legesenter og kulturtilbud. Boligfeltet *Magasinparken* er bygget rundt den tidligere militærleiren, sammen med Magasinparken ungdomsskole.

## Referanser
Finstad

**Finstad** kan vise til:

* Finstad (Ski)
* Finstad (Eidsvoll)
* Finstad (Lørenskog)
* Finstad (Nannestad)
* Finstad (Nes)
* Finstad (Stange)
* Finstad (Øvre Eiker)
The Spirit of a Policeman

***The Spirit of a Policeman*** (originaltittel: *Jing hun*) er et kinesisk actiondrama fra 1994 regissert av Wang Wei. Filmen handler om en politimann som blir drept under en politiaksjon mot en høyt ettersøkt kriminell fra Hongkong. Hovedrollen spilles av Feng Yuanzheng.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Anna Fischer-Dückelmann

**Anna Clara Theresia Fischer-Dückelmann** (1856-1917) var en østerriksk-ungarsk lege og forfatter.

Fischer-Dückelmann var datter av Friedrich Dückelmann, en østerriksk-ungarsk militærlege og godseier. Hun giftet seg i 1880 med Arnold Fischer, og flyttet til Zürich for å studere medisin. Hun ble en av de første kvinner som studerte medisin i Sveits, og disputerte med barselfeber som tema. Hun kritiserte den etablerte legestandens tilnærming til fødselsmedisin, og var en forkjemper for naturmedisin og vegetariansk diett.

## Referanser
Borgar Haug

**Borgar Haug** (født 2002) er en norsk bordtennisspiller som representerer Fornebu BTK.

Han har vunnet ti NM-gull siden 2018. Han vant kongepokalen i 2019, 2021, 2022, 2023, 2024, 2025 og 2026.

Han flyttet til Sverige som 15-åring og spilte for den svenske klubben Halmstad BK. Han var med å vinne lag-SM med Halmstad BK i 2022.

I 2023 begynte han å spille for den tyske klubben Borussia Düsseldorf.

## Medaljer i norske mesterskap

## Referanser
Martine Toftaker

**Martine Aleksandra Srivanich Toftaker** (født 2003) er en norsk bordtennisspiller fra Lørenskog, som representerer bordtennisklubben B-72.

Hun har vunnet ni NM-gull siden 2019. Hun vant kongepokalen i 2023.

Som 16-åring flyttet hun til Sverige for å satse på bordtennis. Senere har hun flyttet til Frankrike og så til Belgia.

## Medaljer i norske mesterskap

## Referanser
Christine Kalvatn

**Christine Kalvatn** (født 2006) er en norsk bordtennisspiller som representerer Fokus Bordtennisklubb.

Hun vant NM-gull både single, double, mixed double og kongepokalen i 2024.
Hun vant NM-finalen i single med knappest mulig margin med to baller i sjuende sett over regjerende norgesmester Martine Toftaker.
NM-finalen i double vant hun sammen med sin søster Anne Sophie Kalvatn.
Hun vant NM-finalen i mixed double ved å slå sin søster Anne Sophie i finalen.

## Medaljer i norske mesterskap

## Referanser
Jiu xiang

***Jiu xiang*** er en kinesisk dramafilm fra 1994 regissert av Sun Sha. Filmen handler om en kvinne som må oppdra sine fem barn alene når hun blir enke i ung alder. Hovedrollen spilles av Song Chunli.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Joel Nilsson

**Per Håkan Joel Nilsson** (født 1994) er en svensk fotballspiller som spiller for .

## Referanser


## Eksterne lenker
*
Sanna Ehdin

**Sanna Oceania Ehdin** (født 1961), med tidligere navn **Sanna Oceania Anandala**, **Susanna Wiedswang** og fødenavn **Annika Susanna Möller**, er en svensk forfatter, blogger og helsedebattør.

Ehdin har doktorgrad i immunologi og har drevet forskning ved Scripps Research Institute i California.

Siden 1991 har Ehdin gjort egne studier og skrevet bøker som omhandler selvhelbredelse og alternativ behandling. I 2000 ble hun kåret til Årets förvillare av Föreningen Vetenskap och Folkbildning for det som ble hevdet å være helseskadelige råd.

## Referanser
Federal Heights (Colorado)

**Federal Heights** er en amerikansk by som ligger i Adams County i Colorado.

Byen hadde 14 382 innbyggere i 2020, og dekker et areal på 4,6&nbsp;km².

## Historisk befolkningsdata

## Referanser


## Eksterne lenker
*
Kong Fansen (film)

***Kong Fansen*** er en kinesisk biografisk dramafilm fra 1996 regissert av Wang Ping og Guoxing Chen. Filmen omhandler den kinesiske mønsterarbeideren og politikeren Kong Fansen. Rollen som Fansen spilles av Gao Ming.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Svenja Hahn

**Svenja Ilona Hahn** (født 1989) er en tysk politiker fra Freie Demokratische Partei (FDP) som har tjenestegjort som medlem av Europaparlamentet siden 2019.

I valget til Europaparlamentet 2019 stilte hun som toppkandidat for Junge Liberale og FDP Hamburg på andre plass på FDPs føderale liste og ble innvalgt til en plass i EU-parlamentet for første gang. Siden 2022 har hun vært nestleder for Alliance of Liberals and Democrats for Europe Party (ALDE), den europeiske paraplyorganisasjonen for FDP.
 
## Biografi
Svenja Hahn vokste opp i Schleswig-Holstein. Hun studerte historie og kulturvitenskap ved Justus-Liebig-Universität Giessen og medievitenskap ved Humboldt-Universität zu Berlin.
Hahn bor i sin hjemmeby Hamburg og arbeidet for selskapet Edding AG fra 2015 og frem til valget til EU-parlamentet 2019.

### Politisk karriere
Hahn har vært medlem i FDP siden 2010. Siden 2016 har hun vært observerende medlem av styret for FDP Hamburg. Fra 2016 til 2018 var hun nestleder og fra 2018 til 2020 leder for European Liberal Youth LYMEC), den europeiske paraplyorganisasjonen for liberale ungdomsforeninger i Europa.

Hahn ble nominert av Junge Liberale og deres regionale FDP-forbund som toppkandidat for valget til Europaparlamentet 2019. Ved FDPs europeiske partikonferense i 2019 gikk hun seirende ut av en omstemming om andreplassen på listen med 73 prosent mot 21 prosent mot det sittende medlemmet Nadja Hirsch. I EU-valgkampen 2019 beskrev WirtschaftsWoche henne som "FDPs nye europeiske ansikt" og selv beskriver hun seg som "ikke påvirket av det nasjonale perspektivet".

Foran Europavalget 2024 ble Hahn enstemmig valgt som FDP Hamburgs toppkandidat for FDPs føderale liste. Hun er nominert til andreplass på FDPs liste foran EU-valget, like bak Marie-Agnes Strack-Zimmermann.

I EU-parlamentet er hun medlem av fraksjonen Renew Europe i Europaparlamentets komité for det indre markedet og forbrukerbeskyttelse, komitéen for internasjonal handel og som koordinator i spesialkomitéen for kunstig intelligens i den digitale tidsalderen.  

Fra 2020 til 2022 var hun første nestleder for European Liberal Forum, den europeiske liberale politiske stiftelsen. I juni 2022 ble Hahn valgt til nestleder for ALDE-partiet. Siden 2022 har Hahn også vært føderal leder for FDPs spesialistkomité for internasjonal politikk.

## Referanser
Perholmen naturreservat

**Perholmen naturreservat** består av to holmar i Hauglandsosen i Bjørnafjorden kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (28. juni)
* Fiskemåse 3 par,
* Gråmåse 1 par,
* Svartbak 1 par,
* Makrellterne 1 par,
* Tjeld 1 par.

## Referanser
Callie Brownson

**Callie Brownson** (født 1989) er en trener og tidligere spiller i amerikansk fotball som er assistant wide receivers coach for Cleveland Browns i National Football League (NFL). I september 2018 ble hun den første kvinnen til å bli ansatt til en fulltidsstilling som trener i NCAA Division I da hun ble forfremmet av Dartmouth, etter en kort periode som intern.

Brownson spilte for D.C. Divas i Women's Football Alliance (WFA) fra 2010 til 2017, som free safety og running back, og vant to ligatitler med laget. Hun vant også to gullmedaljer med USAs kvinnelandslag i amerikansk fotball.

## Tidlig liv
Brownson ble født i Mount Vernon i Virginia og oppdratt av sin far, Bruce B. Brownson. Hun gikk på Mount Vernon High School, hvor hun spilte softball fordi skolen ikke hadde et amerikansk fotballag for jenter.

## Spillerkarriere
Da hun gikk på George Mason University prøvespilte Brownson for D.C. Divas i Women's Football Alliance (WFA) da hun var 19 år gammel. Hun spilte for laget i åtte sesonger, var lagkaptein i fem av den og ble utnevnt All-American i fire. Brownson spilte også på USAs kvinnelandslag i amerikansk fotball da de vant IFAF Women's World Championship i 2013 og 2017.

## Trenerkarriere
Brownson var en assistenttrener på sin gamle skole, Mount Vernon High School, i tre sesonger fra hun var 21.. I 2017 var hun en scouting intern for New York Jets i National Football League. I 2019 ble hun ansatt som en coaching intern av Buffalo Bills. Hun ble den første kvinnen til å være trener for en posisjonsgruppe i NFL i en seriekamp da hun tok over for Cleveland Browns’ tight ends coach Drew Petzing i en kamp mot Jacksonville Jaguars den 29. november 2020. Hun tok over for passing game coordinator og wide receivers coach Chad O'Shea under en kamp mot Pittsburgh Steelers i uke 17, og igjen for Petzing i Browns’ første kamp i NFL-sluttspillet i 2020–21.

## Arrestasjon
Den 27. mai 2021 ble Brownson arrestert i Brunswick i Ohio etter å ha blitt tatt i å kjøre rundt 32 km/t over fartsgrensen. Promillen hennes ble målt til .215, over to ganger så høy som den lovlige grensen på .08. Den 8. juni 2021 erklærte Brownson seg skyldig i å ha kjørt i påvirket tilstand. Hun fikk en bot og ble pålagt å delta i et rehabiliteringsprogram. Browns annonserte at hun ble suspendert fra laget og kom til å bli disiplinert.

## Referanser


## Eksterne lenker
* 
* Profil  for Cleveland Browns
Republikken Hawaiis lovgivende forsamling

**Republikken Hawaiis lovgivende forsamling** () var et tidligere tokamret parlament. Det ble innstiftet i forfatningen av 1894 og etterfulgte Kongeriket Hawaiis lovgivende forsamling.

Republikken Hawaiis lovgivende forsamling ble etterfulgt av Territoriet Hawaiis lovgivende forsamling.

Republikken Hawaiis lovgivende forsamling besto av Representantenes hus (underhus) og Senatet (overhus).

## Senatet
Senatet besto av 15 medlemmer, som ble valgt av stemmeberettigede i fire distrikter.

## Valgbarhet som senator
For å være valgbar som senator måtte man være mannlig statsborger av republikken, ha fylt 30 år og være i stand til å tale, lese eller skrive engelsk eller hawaiiansk på en forståelig måte. Videre måtte man ha bodd minst tre år på Hawaiiøyene, besitte eiendommer til en verdi av minst $ 3.000 og ha en inntekt på minst $ 1.200 i det siste året før valget.

## Representantenes hus
Representantenes hus bestod av 15 medlemmer, som skulle velges annethvert år av stemmeberettigede i fire distrikter.

## Valgbarhet som representant
For å være valgbar som representant måtte man være mannlig statsborger av republikken, ha fylt 25 år og være i stand til å tale, lese eller skrive engelsk eller hawaiiansk på en forståelig måte. Videre måtte man ha bodd i landet i minst tre år, besitte eiendommer til en verdi av minst $ 1.000 og ha en inntekt på minst $ 600 i de tolv siste månedene før valget.

## ''Ex officio''-medlemmer
Regjeringsmedlemmene skulle være *ex officio*-medlemmer av forsamlingens begge kamre med alle rettigheter, fullmakter og privilegier, bortsett fra retten til å avgi stemme.

## Betingelser
Intet medlem av den lovgivende forsamlingen skulle – i løpet av den perioden han var valgt for – bli utnevnt eller valgt til et embete i statsmakten, bortsett fra embetet som president, regjeringsmedlem, høyesterettsmedlem eller medlem av Statsrådet.

## Framleggelse av lovforslag
Intet lovforslag skulle framlegges i Representanthuset eller Senatet, såfremt de først ikke hadde mottatt skriftlig støtte fra tre medlemmer.

For at et forslag skulle bli til en lov måtte den ha blitt vedtatt etter tre behandlinger i hvert av kamrene.

## Presidentens veto
Hvis presidenten godkjente et lovforslag, måtte han signere det for at det skulle bli til en lov.

Hvis presidenten *ikke* godkjente et lovforslag, kunne han – med sine innvendinger – sende det tilbake til den lovgivende forsamlingen.   

Hvis presidenten verken signerte eller nedla veto mot et lovforslag innen ti dager etter at det ble forelagt ham, ble den likevel en lov uten hans signatur, såfremt den lovgivende forsamlingen innen utløpet av de ti dagene ikke ajournerte uten at ny møtedato var fastsatt.

## Senatets president

## Speaker i Representantenes hus

## Kilder
*
Guro Kjølseth

**Guro Helde Kjølseth** (født 1995) er en norsk tidligere telemarkskjører som har representert 
Isfjorden IL, Sportsklubben Rival, Nordre Land IL og Luster Telemarkklubb.

Hun vant 13 NM-gull i perioden 2016–2022.

Hun deltok i verdenscupen fra 2014 til 2019, der hennes beste sammenlagtplasseringer var
3.-plass i parallellslalåm og 6.-plass sammenlagt i 2017.

Hun kom på 4.-plass i VM i parallellsprint på Rjukan i 2019.

## Medaljer i norske mesterskap

## Se også
* NM i telemarkskjøring

## Referanser
Mathilde Ilebrekke

**Mathilde Olsen Ilebrekke** (født 1988) er en norsk telemarkskjører som representerer IL Runar.
Tidligere har hun representert Hafjell Telemarksklubb og Nordre Land IL.

Hun vant 14 NM-gull i perioden 2012–2022.

Hun kom på 4.-plass sammenlagt i verdenscupen 2013.
Hun kom på 2.-plass sammenlagt i verdenscupen i 2014, 2015, 2016 og 2017.

## Medaljer i norske mesterskap

## Se også
* NM i telemarkskjøring

## Referanser
Edvard Griegs vei (Bergen)

**Edvard Griegs vei** er et gateløp i Bergen som strekker seg fra Fjøsangerveien (Europavei E39) over Anna Kreetz' plass ved Årstad videregående skole og videre opp til Jonas Lies vei ved Hunstad skole. Strekningen fra Fjøsangerveien til Bjørnsons gate er felles med Fv582.
Navnet ble vedtatt i 1916 samtidig som mange andre gater og veier i samme strøk. 

## Bebyggelse
I trekanten mellom Edvard Griegs vei, Fjøsangerveien og Bjørnsons gate er der en større ladestasjon for el biler. Andre siden preges av Kronstadparken.
Andreasprisen

**Andreasprisen** var er en økumenisk filmpris, som ble utdelt første gang i 1985 og senere utdelt frem til 2022 under Den norske filmfestivalen i Haugesund som en del av Amandapris-utdelingen. Prisen var et initiativ fra avisen Vårt Land, Den norske filmfestivalen og bransjeorganisasjonen Film & Kino. 

Juryen ble oppnevnt av Vårt Land. 

Prisen var et grafisk blad av Eli Hovdenak, og kunne gis til filmer som hadde premiere etter forrige års festival til og med årets festival, men ble kåret med et spesielt blikk på hovedprogrammet under Den norske filmfestivalen. 

## Mottagere
Listen inneholder filmer som mottatt prisen. I 1995 og 2007 ble det i tillegg utdelt henholdsvis en spesialpris og ærespris. Det er også gjort flere *"hederlig omtale"* på en rekke årganger.

## Se også

* Amandaprisen
* Vårt Land

## Kilder

* Vinnere av Andreasprisen

## Referanser
Jennifer King

**Jennifer King** (født 1984) er en trener i amerikansk fotball som er offensive assistant for Chicago Bears i National Football League (NFL). Hun er best kjent for å være den første fargede kvinnen til å få en fulltidsstilling som trener i NFL etter å ha blitt assistant running backs coach for Washington Commanders i 2021. Hun drev med to idretter da hun gikk på Guilford College og har også vært basketballtrener for collegelag og trener for NFLs Carolina Panthers.

## Tidlig liv og college
King ble født 6. august 1984 i Eden i Nord-Carolina og vokste opp i Reidsville i Nord-Carolina. Hun gikk på Guilford College hvor hun spilte basketball og softball, og fullførte en grad i idrettsledelse i 2006. Hun spilte i Women's Football Alliance (WFA), først som quarterback og wide receiver for Carolina Phoenix fra 2006 til 2017, defensive back og wide receiver for New York Sharks i 2018 og sist som safety for D.C. Divas i 2019. Hun spilte for Sharks da laget vant WFA Division II i 2018. På midten av 2010-tallet gikk hun på Liberty University, hvor hun tok en mastergrad i idrettsledelse.

## Trenerkarriere
King var en assistenttrener på Greensboro College fra 2006 til 2016, i en periode hvor laget hadde et sammenlagtresultat på 182–63 record, 5 serietitler, 2 conference-titler og fire turer til NCAA-turneringen. Hun ble ansatt som hovedtrener for kvinnelaget i basketball på Johnson & Wales University i Nord-Carolinahvor hun gjorde et lag som kun hadde eksistert i to år til en nasjonal mester i løpet av to sesonger.

### Amerikansk fotball

King var en av 40 kvinner som deltok under NFL's Women's Forum i 2018, hvor hun møtte daværende hovedtrener for Carolina Panthers Ron Rivera og uttrykte interesse for å jobbe i NFL. Panthers gav henne en stilling som intern senere samme år, og jobbet med lagets wide receivere. Hun fikk sin første fulltidsstilling i 2018, som assistant wide receivers og special teams coach for Arizona Hotshots i Alliance of American Football (AAF). Etter at AAF ble nedlagt i 2019 tok King igjen en stilling som intern for Panthers, og jobbet denne gangen med running backene.

King ble også utnevnt offensive assistant for Dartmouth i 2019-sesonge. Da hun jobbet for skolen ble hun tildelt ett av de tre første stipendene fra Scott Pioli & Family Fund for Women Football Coaches & Scouts, som blir utdelt til kvinnelige trenere og talentspeidere. Hun var igjen en intern i under Rivera i 2020, men da med Washington Football Team. Hun ble forfremmet til assistant running backs coach året etter, som gjorde henne til den første fargede kvinnen til å få en fulltidsstilling i NFL. King var running backs coach for West-laget i East–West Shrine Bowl i 2022. I 2024 ble hun hansatt som offensive assistant av Chicago Bears, med fokus på running backs.

## Privatliv
I tillegg til idrettskarrieren har King jobbet som flyvertinne for Delta Air Lines og som politibetjent i High Point i Nord-Carolina.

## Referanser


## Eksterne lenker
* 
* 
* Profil  for Chicago Bears
Elsters gate (Bergen)

**Elsters gate** er en 70 m lang gate på Solheim i Årstad bydel i Bergen som går fra Edvard Griegs vei til Bjørnsons gate.

Gaten har fått navn etter forfatter og forstmann Kristian Elster d.e.
Navnet ble vedtatt i 1916 samtidig som mange andre gater og veier i samme strøk.
Lori Locust

**Lori Locust** (født 1964) er en trener i amerikansk fotball som er defensive quality control coach for Tennessee Titans i National Football League (NFL).

## Tidlig liv
Locust ble født i Philadelphia i Pennsylvania i 1964. Hun vokste opp i Harrisburg i Pennsylvania. Hun gikk ut fra Susquehanna Township High School i 1982 og gikk på Temple University i to år før hun droppet ut for å ta seg av sin syke far.

## Spillerkarriere
Locust begynte å spille defensive lineman for et semiprofesjonelt kvinnelag i amerikansk fotball i 2004. I hennes fjerde sesong med Central PA Vipers ble hun utnevnt lagkaptein og MVP, men måtte legge opp etter neste sesong på grunn av en kneskade.

## Trenerkarriere
Etter spillerkarrieren var Locust trener for Vipers. I 2009 ble hun ansatt som assistenttrener på Susquehanna Township High School, og holdt den stillingen frem til 2018.Central Penn Piranha, et semiprofesjonelt herrelag, ansatte henne som assistenttrener i 2013. Hun var trener for Central Penn Capitals i American Indoor Football i 2016. I 2017 tok hun en stilling som defensive line og linebackers coach og co-special teams coordinator for Lehigh Valley Steelhawks i National Arena League. I 2018 var hun en defensive line coaching intern for Baltimore Ravens under lagets treningsleir. Birmingham Iron i Alliance of American Football ansatte henne som assistant defensive line coach i 2019-sesongen frem til ligaen ble oppløst.

I mars 2019 tok Locust en stilling som assistant defensive line coach under hovedtrener Bruce Arians med Tampa Bay Buccaneers. Hun ble den første kvinnelige posisjonstreneren i NFL og det tredje kvinnelige assistenttreneren på fulltid i NFL, etter Kathryn Smith og Katie Sowers. Locust og assistant strength and conditioning coach Maral Javadifar ble det første kvinnelige trenerne til å vinne et Super Bowl da Buccaneers slo Kansas City Chiefs i Super Bowl LV den 7. februar 2021.

Den 5. februar 2023 ansatte Tennessee Titans Locust som defensive assistant. Locust ble lagets første kvinnelige trener på fulltid.

## Privatliv
Locust er skilt fra Andrew Locust, som spilte college football for Temple. De fikk to barn sammen.

## Referanser


## Videre litteratur
*
*
Liste over ordførere i Brønnøy

**Liste over ordførere i Brønnøy** følger de historiske inndelingene av det som nå er Brønnøy kommune.

Brønnøy prestegjeld ble opprettet som formannskapsdistrikt (landkommune) ved innføringen av formannskapslovene av 1837. Kommunen omfattet Brønnøy hovedsogn og annekssognene Vik (Sømna) og Naustvik (Velfjord).

Velfjord ble utskilt fra Brønnøy som eget prestegjeld og herred (landkommune) i 1875. Vik, som i 1940 fikk navnet Sømna, ble utskilt fra Brønnøy i 1901 (se egen liste over ordførere i Sømna).

Brønnøysund fikk ladestedsrettigheter og ble utskilt fra Brønnøy som egen bykommune i 1923.

I 1964 ble Brønnøy, Brønnøysund, Velfjord og deler av Bindal (Tosen og Lande) slått sammen til nye Brønnøy kommune. Sømna ble også slått sammen med storkommunen, men gjenopprettet som egen kommune i 1977. Hongsetbygda, som hadde hørt til Sømna, ble værende i Brønnøy kommune.

## Brønnøy 1838–1875

## Brønnøy 1875–1900

## Velfjord 1875–1963

## Brønnøy 1901–1922

## Brønnøysund 1923–1963

## Brønnøy 1923–1963

## Brønnøy etter 1964

## Referanser
The Winner (film, 1995)

***The Winner*** (originaltittel: *Ying jia*) er en kinesisk romantisk dramafilm fra 1995 regissert av Huo Jianqi (hans filmdebut). Filmen handler om en funksjonshemmet idrettsutøver og hans ønske om å leve et normalt liv. Ledende roller spilles av Shao Bing og Ning Jing.

Den ble tildelt prisen for fremragende film ved Huabiao Awards (sammen med flere filmer).

Filmen er også kjent under den engelske tittelen *Winner*.

## Referanser


## Eksterne lenker
*
Kathryn Smith

**Kathryn Smith** (født 1985 eller 1986) er en trener i amerikansk fotball som sist jobbet som special teams quality control coach for Buffalo Bills. Hun var den første kvinnelige fulltidstreneren i National Football Leagues historie. Smith var også den eneste kvinnelige fulltidstreneren i NFL frem til San Francisco 49ers ansatte Katie Sowers i 2017.

## Tidlig liv
Smith vokste opp i DeWitt i New York, en forstad til Syracuse, og gikk på Christian Brothers Academy. Etter å ha fullført high school i 2003 gikk hun på St. John's University i New York. Smith tok en grad i idrettsledelse og var en studentmanager for skolens herrelag i basketball.

## Karriere
Smith tok en internstilling med New York Jets samtidig som hun gikk på St. John's og ble en game-day/special events intern i 2003 før hun i 2005 ble en college scouting intern. I 2007 endret hun stilling til player personnel assistant. I 2014 ble hun en administrative assistant, og året etter tok hun samme stilling med Buffalo Bills. Bills forfremmet henne til special teams quality control coach den 20. januar 2016, hvor hun erstattet Michael Hamlin. Hun var den første kvinnelige fulltidstreneren i ligaens historie. Da Rex Ryan fikk sparken og Sean McDermott tok over før 2017-sesongen, mistet Smith jobben.

## Referanser
Zsófia Polgár

**Zsófia Polgár** (født 2. november 1974) er en ungarsk og israelsk sjakkspiller, lærer og kunstner. Hun er Internasjonal mester og Kvinnelig stormester i sjakk. Hun er mellomsøsteren til stormestere Susan Polgár og Judit Polgár. Hun har spilt for Ungarn i fire sjakk-OL og vunnet to laggullmedaljer, ett lagsølv, tre individuelle gull og en individuell bronse.

## Biografi

Polgár ble født i en jødisk familie i Budapest. Hun og hennes to søstre var en del av et pedagogisk eksperiment utført av deres far László Polgár. László ville bevise at barn kunne oppnå eksepsjonelle ferdigheter hvis de ble trent i spesialistfag fra en veldig tidlig alder. Lászlós tese var at «genier er skapt, ikke født». Han og kona Klara drev hjemmeundervisning av sine tre døtre, med sjakk som spesialistfag. De lærte også døtrene sine det internasjonale språket esperanto.

I ungdoms-VM i klassen jenter under 14 i 1986 endte hun på andreplass etter Joël Lautier og ble erklært verdensmester for jenter under 14 år.

I 1989, i en alder av 14 år, overveldet hun sjakkverdenen med sin opptreden under en turnering i Roma, som ble kjent som «Sack of Rome». Hun vant turneringen, hvor det deltok flere sterke stormestere, med en poengsum på 8½/9. Ratingen hennes ifølge New in Chess var 2879, en av de sterkeste prestasjonene i historien.

Polgár ble nummer to etter Helgi Grétarsson ved verdensmesterskapet i juniorsjakk i 1994 i Matinhos i Brasil.

Hun spilte for det ungarske landslaget ved fire sjakk-OL, og vant flere lag- og individuelle medaljer.

* 1988: (reserve) +3–1=3, laggull
* 1990: (3. brett) +11−1=1, laggull og individuelt gull
* 1994: (2. brett) +11−0=3, lagsølv, individuelt gull og beste rating
* 1996: (1. brett) +7−1=6, individuell bronse

I en periode rangerte Polgár som den sjette sterkeste kvinnelige spilleren i verden. Hun har spilt svært lite FIDE-vurdert sjakk siden 2003, og ingen siden 2010. På et tidspunkt slo hun Viktor Korchnoi i et parti hurtigsjakk.

I løpet av sommeren 1993 besøkte Bobby Fischer László Polgár og hans familie i Ungarn. Alle Polgar-søstrene (Judit, Susan og Zsófia) spilte mange partier Fischersjakk med Fischer. På et tidspunkt slo Zsófia Fischer tre partier på rad.

## Privatliv
7. februar 1999 giftet Polgár seg med den israelske stormesteren Yona Kosashvili og flyttet til Israel. De har to barn. Polgárs foreldre ble senere med dem til Israel. Hun og familien bodde i Toronto en stund slik at mannen hennes kunne fortsette sine studier innen medisin. Deretter flyttet de i 2012 tilbake til Israel og bostatte seg i nærheten av Tel Aviv.

## Fotnoter

## Referanser


## Eksterne lenker
*
Liste over ordførere i Sømna

**Liste over ordførere i Sømna**. Brønnøy prestegjeld ble opprettet som formannskapsdistrikt ved innføringen av formannskapslovene av 1837. Sømna, som da het Vik, ble utskilt som eget prestegjeld og herred (kommune) i 1901. Kommunen skiftet navn til Sømna i 1940. Sømna ble slått sammen med Brønnøy ved kommunereformen i 1964, men gjenopprettet som egen kommune i 1977. Hongsetbygda, øst for Ursfjorden, ble værende i Brønnøy kommune.

## Ordførere 1901–1963

## Ordførere etter 1977

## Referanser
Hooper (Colorado)

**Hooper** er en amerikansk by som ligger i Alamosa County i Colorado.

Byen hadde 81 innbyggere i 2020, og dekker et areal på 0,65&nbsp;km².

## Historisk befolkningsdata

## Referanser


## Eksterne lenker
*
Laura Gundersens gate (Bergen)

**Laura Gundersens gate** er en 230 m lang gate på Kronstad i Bergen som løper fra Edvard Griegs vei til Johanne Juells gate, med en avstikker ned til Ibsens gate. 
Gaten er oppkalt etter skuespilleren Laura Gundersen.
Aimee Hong

**Aimee Hong** (født 2002) er en norsk badmintonspiller som representerer Bergen BK, som hun vant Eliteserien med i 2024. Hun har tidligere representert Haugerud IF.

Hun vant sju NM-gull i double og mixed double i perioden 2019–2026. Hun har også vunnet fire gull på aldersbestemte nivåer.

## Medaljer i norske mesterskap

## Se også
* Norgesmesterskapet i badminton

## Referanser




## Eksterne lenker
*
Julie Marie Abusdal

**Julie Marie Andersen Abusdal** (født 2003) er en norsk badmintonspiller som representerer Kristiansand BK.

Hun er datter av badmintonspillerne Helene Abusdal og Jim Ronny Andersen.

Hun vant to NM-gull mixed double i perioden 2023–2024. Hun vant kongepokalen i 2024.

## Medaljer i norske mesterskap

## Se også
* Norgesmesterskapet i badminton

## Referanser




## Eksterne lenker
*
Påskepynt

**Påskepynt** er dekorasjoner forbundet med påske som blir brukt ute og inne, i hjem og kirker. Vanlig påskepynt er påskeegg, påskekyllinger, påskeharer og påskehatter.

Palmesøndag er særlig forbundet med palmegreiner. Blant annet kirker kan ha pynt laget av– eller som etterligner palmer. I områder der det vokser palmetre, lages dekorasjoner av palmeblad, som skal forestille kors.
## Referanser


## Eksterne lenker
*
Katie Sowers

**Katie Sowers** (født 1986) er en trener i amerikansk fotball som tidligere har jobbet i National Football League (NFL). Hun var den første åpent lesbiske og første kvinnelige treneren til å delta i et Super Bowl. Sowers begynte amerikansk fotballkarrieren i Women's Football Alliance (WFA). I 2016 tok hun en trenerstilling for Atlanta Falcons i NFL, og senere med San Francisco 49ers før hun til slutt var trener for Kansas City Chiefs i 2021. Sowers jobber nå i idrettsavdelingen på Ottawa University.

## Tidlig liv og utdannelse
Sowers ble født 7. august 1986 i Hesston i Kansas, hvor hun og familien gikk i en menonittkirke. Hun begynte å spille amerikansk fotball da hun var åtte år gammel. Sowers gikk på Hesston College, Goshen College og University of Central Missouri, hvor hun fullførte en mastergrad i kinesiologi i 2012.

## Karriere
### Spillerkarriere
Da hun studerte på Goshen begynte Sowers spillerkarrieren med West Michigan Mayhem og Kansas City Titans i Women's Football Alliance. Da hun spilte for Titans var hun også utvalgt til USAs kvinnelandslag i amerikansk fotball, som i 2023 vant IFAF Women's World Championship. Sowers fortsatte å spille i WFA frem til hun i 2016 måtte legge opp med en hofteskade.

### Trenerkarriere
I 2016 tok Sowers en stilling som wide receivers coaching intern med Atlanta Falcons i National Football League. I 2017 gikk hun over til San Francisco 49ers som en del av Bill Walsh Diversity Coaching Fellowship. Hun ble en seasonal intern før hun fikk en fulltidsstilling som offensive assistant. I hennes første sesong med laget vant 49ers NFC Championship og gikk videre til Super Bowl LIV, som gjorde Sowers til den første kvinnelige og den første åpent lesbiske treneren i et Super Bowl. Kontrakten med 49ers utgikk etter 2020-sesongen. Hun tok en trenerjobb med Kansas City Chiefs før -sesongen. I oktober 2021 ble Sowers utnevnt til director of athletic strategic initiatives på Ottawa University, hvor hun også er trener for kvinnelaget i flaggfotball.

## Privatliv
Før begynnelsen av -sesongen kom Sowers ut som lesbisk, og ble den første LHBT-treneren i National Football League. Sowers var nektet en frivillig trenerstilling på Goshen College i 2009 på bakgrunn av hennes seksuelle legning. I 2020 beklaget collegets president offentlig for å ha avslått søknaden hennes.

Sowers’ tvillingsøster Liz spilte amerikansk fotball som wide receiver, og jobber nå sammen med Sowers, som hovedtrener for Ottawas kvinnelag i flaggfotball.

## Referanser


## Eksterne lenker
*
*Profil for Ottawa Braves
Angelika Niebler

**Angelika Niebler** (født 1963) er en tysk jurist, lektor og politiker for det kristendemokratiske partiet CSU. Hun har vært medlem av Europaparlamentet siden 1999 og tilhører Det europeiske folkepartiets gruppe for kristendemokrater og konservative.

I Europaparlamentet er hun medlem av komitéen for industrispørsmål, forskning og energi (ITRE) og Delegasjonen for forbindelsene med USA. Hun er også vararepresentant i den særskilte komitéen for kunstig intelligens (AIDA), Europaparlamentets komité for rettslige spørsmål (JURI) og Delegasjonen for forbindelsene med India.

Hun avla juristeksamen (LL.M.) i 1988. Hun tok deretter juridisk doktorgrad med fordypning i immaterialrett og avla doktorgradseksamen i 1992.

## Referanser


## Eksterne lenker
*
*
Liste over presidentene for Galicias regjering

**Presidenten for Galicias regjering** (, ) er leder for denne autonome spanske regionens regjering.

## Liste

## Referanser
Ingrid Dahl

**Ingrid Dahl** (født 26. mars 1964) er en norsk sjakkspiller og Kvinnelig internasjonal mester.

## Biografi
I 1987 i Słupsk vant Dahl Nordic Chess Cup som en del av det norske laget. 

I 1990 deltok hun i verdensmesterskapet i sjakk for kvinner i intersoneturneringen i Genting Highlands i Malaysia hvor hun ble rangert som nummer 17.

Dahl har spilt for Norge under flere sjakk-OL for kvinner:

* 1982 i Luzern, ved andre bord, (+2-2=5),
* 1984 i Thessaloniki, ved første bord (+3-3=4)
* 1988 i Thessaloniki, ved første bord (+6-2=5)
* 1990 i Novi Sad, ved første bord (+3-4=7)
* 1992 i Manila, ved første bord (+2-5=5)
* 1994 i Moskva, ved første bord (+6-2=5)

Hun har spilt for Norge i EM i lagsjakk:

* 1992 i Debrecen, ved første bord (+0-2=7)

I 1990 ble Dahl tildelt tittelen Kvinnelig internasjonal mester. Hun var den første norske sjakkspilleren som fikk denne tittelen.

Etter 1994 har hun sjelden deltatt i sjakkturneringer.

## Fotnoter

## Referanser


## Eksterne lenker
*
Viola von Cramon-Taubadel

**Viola von Cramon-Taubadel** (født 1970) er en tysk politiker som er medlem av Forbundsdagen for Bündnis 90/Die Grünen.

Cramon Taubadel studerte jordbruksøkonomi ved Rheinische Friedrich-Wilhelms-Universität i Bonn fra 1997 og tok eksamen i jordbruksteknikk. Dessuten har hun studert i England, Russland, Estland, Istanbul og USA. I 1991 var hun en av grunnleggerne av Apollo Association. Hun har i Forbundsdagen krevd at svenske myndigheter utreder mordforsøket på Obid Nazarov og eventuelle politiske koblinger.

Craumon-Taubadel har vært medlem av Europaparlamentet siden 2019. Hun er nestleder for delegasjonen til den parlamentariske samarbeidskommitéen EU–Ukraina. Dessuten er hun medlem av komitéen for utenriksspørsmål, delegasjonen til den parlamentariske stabiliserings- og assosieringskomitéen for EU–Serbia, delegasjonen til den parlamentariske samarbeidskommitéen EU-Russland samt delegasjonen til den parlamentariske forsamlingen Euronest og suppleant i budsjettkontrollkomitéen, komitéen for industrispørsmål, forskning og energi, komitéen for kultur og utdannelse, delegasjonen for forbindelsene med Japan og delegasjonen for forbindelsene med Folkerepublikken Kina.

## Referanser


## Eksterne lenker
*
Rebecca Harms

**Rebecca Harms** (født 1956) er en tysk politiker, som var medlem av Europaparlamentet fra 2004 til 2019, valgt for Bündnis 90/Die Grünen. Fra juni 2009 til desember 2016 var hun gruppeleder for De europeiske grønne/Den europeiske frie allianse (G/EFA) i Europaparlamentet, først sammen med Daniel Cohn-Bendit fra 2009 til 2014 og fra 2014 til 2016 sammen med Philippe Lamberts.

## Referanser


## Eksterne lenker
*
Louisville (Colorado)

**Louisville** er en amerikansk by som ligger i Boulder County i Colorado.

Byen hadde 21 226 innbyggere i 2020, og dekker et areal på 20,95&nbsp;km².

## Historisk befolkningsdata

## Referanser


## Eksterne lenker
*
Feleknas Uca

**Feleknas Uca** (født 1976) er en tysk politiker som representerer partiet Die Linke. Hun har kurdisk bakgrunn. Uca ble innvalgt i Europaparlamentet i 1999 og var europaparlamentariker frem til 2009.

Uca har særlig engasjert seg i kvinner og barns rettigheter, og etablerte i 2010 en stiftelse med dette som formål.

## Referanser


## Eksterne lenker
*
The Harmonious Couple

***The Harmonious Couple*** (originaltittel: *Fu chang qi he*) er en kinesisk dramakomedie fra 1996 regissert av Zhang Gang.

Den ble tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Vahdatdistriktet

**Vahdatdistriktet** (russisk: Вахдатский район, tadsjikisk: Ноҳияи Ваҳдат, Nohiyayi Vahdat), også stavet **Vakhdat** (Вахдат), er et tidligere distrikt i Tadsjikistan. Det ble kalt **Kofarnihondistriktet** frem til innføringen av en ny administrativ inndeling i slutten av 2003. Under Sovjet-perioden ble det kalt *Ordzhonikidzeabad-distriktet* til ære for den georgiske kommunistiske politikeren Grigorij Ordzjonikidze.
Jitse Buitink

**Jitse Jonathan Buitink** (født 1978) er en norsk politiker for Sosialistisk Venstreparti. Han har representert Andøy SV i kommunestyret siden 2019 og ble i 2023 valgt som varaordfører i Andøy kommune. I 2024 ble han valgt som leder av Nordland SV hvor han har vært medlem av styret, blant annet som nestleder, siden 2020. I 2025 ble han valgt inn i partiets landsstyre.

Buitink har også vært direktør for Byggmestrenes Takseringsforbund, styremedlem i Fagforbundet og hovedtillitsvalgt for Museum Nord.

Buitink grunnla radiokanalen Radio Nord Norge og podcastene *Nordnorsk Historie* og *Nord-Norge Rundt*.

Han er i dag fyrforvalter ved Andenes fyr.

Buitink har også skrevet flere bøker, samt artikler i flere årganger av *Årbok for Andøy*.

## Bibliografi
* 2016: *Haakon VII : Herrens ryttere : Møllersen saga 1* – roman
* 2017: *Draupne-orden : Omd vil aldri falle : Møllersen saga 2* – roman
* 2018: *Balders død : etter en historie fra "Den yngre Edda"* – barnebok
* 2022: *Kan du Andøy?* – quizbok
* 2023: *Kan du Nord-Norge?* – quizbok
* 2025: *Smeden fra Bleik* – biografi om Sigurd Jacobsen, skrevet sammen med Markus Skårnes og Søren Jacobsen.

## Referanser


## Eksterne lenker
* 
* 
*
Iga Wojtasik

**Iga Wojtasik** (født 2000) er en polsk skøyteløper.

## Referanser


## Eksterne lenker
* 
* 
*  Iga Wojtasik på www.isu.html.infostradasports.com
*  Iga Wojtasik på Jakub Majerski's Speedskating database (Adelskalender distanser og sammenlagt)
*  Iga Wojtasik på SpeedskatingResults.com (personlige rekorder og resultater)
;Bilder
*  Bilder av Iga Wojtasik på SpeedSkatingPhotos.info/DesgPhoto.com
Højby

**Højby** er en stasjonsby nordvest på Sjælland i Danmark. Den har 1&nbsp;409 innbyggere (2023) og ligger i Odsherred kommune i Region Sjælland, hvor den er kommunens administrasjonssenter. Den hadde samme funksjon i tidligere Trundholm kommune.

I Højby ligger Højby Sjælland stasjon på Odsherredsbanen. Stasjonsbygningen er tegnet av Heinrich Wenck og ble innviet samtidig med Odsherreds Jernbane 17. mai 1899.

## Referanser
 

 


## Eksterne lenker
*
Pinnelien

**Pinnelien** er en rundt 200 m lang vei på Kronstad i Årstad bydel i Bergen mellom Jonas Lies vei og Ibsens gate. 

Navnet ble vedtatt i 1916 etter navn på området.

## Kilder
* Postens adressesøk.

## Referanser
Hjartholmen naturreservat

**Hjartholmen naturreservat** består av en holme mellom Selbjørn og Huftarøy i Austevoll kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. 

Verneforskriften sier at formålet med vernet er 
::«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» 

Registrerte hekkende arter i 2014 (6. juli)
* Svartbak 6 par,
* Gråmåse 6 par,
* Sildemåse 1 par,
* Fiskemåse 1 par,
* Makrellterne 5 par.

## Referanser
Øvre Pinnelien

**Øvre Pinnelien** er en kort blindvei fra Jonas Lies vei på Kronstad i Årstad bydel i Bergen.

Navnet ble vedtatt i 1955 og kommer av gammelt navn på området.

## Kilder
* Postens adressesøk.

## Referanser